Document ID: 32005R0013

UREDBA KOMISIJE (ES) št. 13/2005
z dne 6. januarja 2005
o izvajanju Uredbe Evropskega parlamenta in Sveta (ES) št. 1177/2003 o statistiki Skupnosti o dohodku in življenjskih pogojih (EU-SILC) glede seznama ciljnih sekundarnih področij in spremenljivk, ki se nanašajo na „vključenost v družbo“
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1177/2003 Evropskega parlamenta in Sveta z dne 16. junija 2003 o statistiki Skupnosti o dohodku in življenjskih pogojih (EU-SILC) (1), in zlasti člena 15(2)(f) Uredbe,
ob upoštevanju naslednjega:
(1)
Uredba (ES) št. 1177/2003 je vzpostavila skupni okvir za sistematično izdelavo statistike Skupnosti o dohodku in življenjskih pogojih, ki obsegajo primerljive in aktualne presečne in longitudinalne podatke o dohodku ter o stopnji in strukturi revščine in socialne izključenosti na nacionalni ravni in na ravni Evropske unije.
(2)
V skladu s členom 15(2)(f) Uredbe (ES) št. 1177/2003 so potrebni izvedbeni ukrepi za seznam ciljnih sekundarnih področij in spremenljivk, ki jih je treba vsako leto vključiti v presečno komponento EU-SILC. Za leto 2006 je treba opredeliti seznam ciljnih sekundarnih spremenljivk, vključenih v modul „družbeno sodelovanje“ (ki se nanaša zlasti na sodelovanje pri kulturnih dogodkih, povezanost s sorodniki, prijatelji in sosedi in sodelovanje pri formalnih in neformalnih dejavnostih), skupaj s šiframi spremenljivk in definicijami.
(3)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Seznam ciljnih sekundarnih spremenljivk, šifre spremenljivk in definicije za modul „vključenost v družbo“ za leto 2006, ki jih je treba vključiti v presečno komponento statistike Skupnosti o dohodku in življenjskih pogojih (EU-SILC), je določen v Prilogi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. januarja 2005

Labels: 0
19